b'\n_START_ARTICLE_\nIgnac\n_START_SECTION_\nIzvor imena\n_START_PARAGRAPH_\nIme Ignac izhaja iz latinskega imena Ignatius, ki pa je izpeljano iz starej\xc5\xa1ega imena Egnatius. Egnatius je bilo starorimsko rodovno ime, ki se povezuje z etru\xc5\xa1\xc4\x8danskimi imeni tipa Ecnate, Ecnanta, katerih pomen pa ni znan. Gr\xc5\xa1ka oblika za latinsko ime Ignatius je \xce\x99\xce\xb3\xce\xbd\xce\xb1\xcf\x84\xce\xb9\xce\xbf\xcf\x82 (Ign\xc3\xa1tios). Latinsko Ignatius so po povezovali z latinsko besedo ignis\xc2\xa0\xc2\xbbogenj\xc2\xab.\n_START_SECTION_\nPogostost imena\n_START_PARAGRAPH_\nPo podatkih Statisti\xc4\x8dnega urada Republike Slovenije je bilo na dan 31. decembra 2007 v Sloveniji \xc5\xa1tevilo mo\xc5\xa1kih oseb z imenom Ignac: 1.023. Med vsemi mo\xc5\xa1kimi imeni pa je ime Ignac po pogostosti uporabe uvr\xc5\xa1\xc4\x8deno na 161. mesto.\n_START_SECTION_\nOsebni praznik\n_START_PARAGRAPH_\nV koledarju je ime Ignac zapisano 17. oktobra (Ignacij, Antiohijski \xc5\xa1kof in mu\xc4\x8denec, \xe2\x80\xa0 17. okt. verjetno leta 107) in 31. julija (Sveti Ignacij Lojolski, \xc5\xa1paski plemi\xc4\x8d ustanovitelj jezuitskeg reda, \xe2\x80\xa0 31. julija 1556).'